Den Nord-Cimbriske Tilskuer, 1844-02-13
Indenlandsk. Fra Kjøbenhavn skrives under 5te Februar. Afet i Fædrelandet meddeelt Brev fra Upsala hidsætte vi følgende Uddrag: "Vort skandinaviske Selskab har nu begyndt sin egentlige Virksomhed; ved de store Møder benyttes den største Sal her i Byen næst efter den i Carolina rediviva, og til daglig Brug en rummelig Sal og et mindre Værelse i det saakaldte "Gillets Huus, der staaer aabent fra Kl. 8 Morgen. til 10 Aften, hvor der læses Journaler og Aviser og føres en ialmindelighed levende Conversation uden Beværtning og Tabaksrøgning, der er aldeles forbuden; den første danske Journal, vi modtoge, var Heibergs Jntelligentsblade, og man havde viist os den Artighed hed, at sende foruden Januarheftet de tvende sidste Hefter fra 1843. Du kan vel vide, at vi med Begjærlighed læste Heibergs udmærkede og humoristiske Foredrag over Bellman, der røber hans fortrolige Bekjendtskab med, og funde Opfattelse af, denne vor nationale Sanger, og det forøgede i høi Grad den Jnteresse, hvormed vi forud havde hørt Efterretningen om Eders sindrige skjønne Bellmansfest; hvem skulde dog vel for et Decennium siden havde anet, at en saadan Hylding vilde blive bragt det svenske Folks Andlingssanger i - Kjøbenhavn, Om Fædrelandets og Kjøbenhavnspostens sidste Beslaglæggelse hedder det i Ths. Avis: at de ere strandede paa Coromandelkysten idet de vilde berigtige hinandens Cours, men derved begge løb paa Grund." Nogle mene, at en af Aarsagerne til at vedkommende Nidding (eller Niddinger) i Flensborg har kunnet saa uforstyrret bibringe mange Fruentimmer Stik saar, uden at engang de patrollerende Vægtere have kunnet blive Gierningsmanden vaer, kunde ligge i den forunderlige Skik i Hertugdømmerne, at Natvægterne bære hvide Kitler, hvorved det bliver saa meget lettere for Gavtyvene at holde Øie med disse hvide Væsener, der lyse som Spøgelser i Mørket, imedens hine ubemærkede snige sig om i Magistratsmaaneskinnet og passe deres Snit, naae de see Spøgelset i behørig Afstand. Ole Bull skriver Londonner Mor. Cronicle's nordamerikanske Correspondent blev for nogle Dage siden arresteret om Aftenen i Park-Theatret i New-York just som han var i Begreb med at lade sig høre paa Violinen, og det ifølge en Hr. Schuberts Andragende, med hvem han efter Forlydende har sluttet en Contract, ifølge hvilken Schubert skal arrangere alle Ole Bulls Concerter og for sin Uleilighed have en Deel af Jndtægterne hver Gang. Den store Violinspiller (the great sidder) var ude af sig selv af Skræk, da han ikke kunde vide hvor længe hans Fængsling vilde vare. Han larmede og prosterede, ja han græd af Arrighed. Nogle Gentlemen befriede ham strax, dog var det forbi den Aften med hans Spil. Angrebet paa Virtuosens personlige Frihed var skeet, fordi han vilde unddrage sig Contractens Opfyldelse, og de amerikanske Retter ville sandsynligviis ikke tage nogen Notits deraf, da den er bleven sluttet i Hamborg, men man kan kun søge om Rettens Hielp ved Contracter, som ere indgaaede i Amerika. - Man erfarer af samme Beretning, at tre store Violinspillere, Vieurtemps, Artot og Ole Bull ville foranstalte en Slags musikalsk Væddekamp i New¬Bork, som i Vinter er et sandt Eldorado for Musikere, Skuespillere og Sangere. Paa at Ole Bull vil seire er der indgaaet Væddemaal til Tre mod Een.